1. január

* Deň vzniku Slovenskej republiky – štátny sviatok SR
* Nový rok
* V gréckokatolíckej a pravoslávnej cirkvi Obrezanie Pána a svätého Bazila Veľkého (veľký sviatok).

## Udalosti
[thumb|Výstavba [Panamský prieplav|Panamského prieplavu]]
[thumb|Väzenie na ostrove [Alcatraz]]

* 153 pred Kr. – rímski konzuli po prvýkrát začali svoj úradný rok 1. januára
* 45 pred Kr. – juliánsky kalendár, zavedený Gaiom Iuliom Caesarom, sa stal občianskym kalendárom Rímskej ríše a stanovil 1. január ako dátum nového roka (dovtedy sa rok začínal 1. marcom)
* 1438 – Albrecht II. bol korunovaný za uhorského kráľa
* 1582 – zavedením Gregoriánskeho kalendára vo väčšine Európy sa stal 1. január začiatkom roka
* 1788 – začali vychádzať britské noviny *[[The Times]]*
* 1801 – Giuseppe Piazzi objavil prvú planétku, ktorá bola neskôr pomenovaná 1 Ceres
* 1804 – Haiti vyhlásilo nezávislosť od Francúzska
* 1814 – vo Swansea začali vychádzať waleské noviny Seren Gomer 
* 1863 – v USA vstúpila do platnosti proklamácia o zrovnoprávnení otrokov vydaná prezidentom Abrahamom Lincolnom, pričom všetkých otrokov žijúcich v Konfederácii vyhlásili za slobodných
* 1881 – začala sa výstavba Panamského prieplavu
* 1900
** vláda Spojeného kráľovstva vyhlásila protektorát nad územím Kráľovskej nigérijskej spoločnosti (*Royal Niger Company*)
** Rakúsko-Uhorsko zavŕšilo menovú reformu, ktorej výsledkom bolo ustanovenie koruny zavedenej roku 1892 ako výhradného platobného prostriedku
* 1901
** na Madagaskare otvorili prvú diaľnicu na svete; merala 
** nadobudol platnosť zákon o založení Austrálskeho zväzu; podľa amerického vzoru sa spojili kolónie Nový Južný Wales, Viktória, Queensland, Južná Austrália, Západná Austrália a Tasmánia do jedného štátu
** v baniach v Rakúsko-Uhorsku zaviedli deväťhodinový pracovný čas
** v Budapešti začala pôsobiť Ústredná správa robotníckej pomocnej pokladnice
* 1902
** v Madride otvorili súbornú výstavu obrazov El Greca
** v Bratislave odovzdali do prevádzky mestskú elektráreň
* 1903
** v Dillí oficiálne korunovali Eduarda VII. za indického cisára, za účasti panovníkov jednotlivých častí Indického subkontinentu
** v Nemecku vstúpil úradne do platnosti nový nemecký pravopis, ktorý bol výsledkom II. konferencie odborníkov z Nemecka a Rakúsko-Uhorska v Berlíne zo 17. júna 1901
* 1905 – v celej Európe došlo k poklesu teplôt v priemere o 13 °C oproti predchádzajúcemu dňu a k prudkým snehovým víchriciam, ktoré pokračovali takmer celý nasledujúci mesiac
* 1906
** polooficiálna Telegrafná agentúra v Rakúsko-Uhorsku oznámila, že správy určené pre Čechy a Moravu budú publikované okrem nemčiny aj v češtine
** Srbsko zverejnilo návrh colnej únie s Bulharskom
* 1907 – v Budapešti začala vychádzať politická revue *[[Slovenský obzor]]*, ktorou sa hlasisti Anton Štefánek, Milan Hodža a Vavro Šrobár pokúsili vyplniť voľný priestor, ktorý sa tu vytvoril po zániku časopisu *[[Hlas (časopis)|Hlas]]*
* 1908 – vo Francúzsku nadobudol účinnosť zákon, podľa ktorého museli byť bicykle označené tabuľkou s číslom
* 1909 – v Spojenom kráľovstve začali vyplácať prvé dôchodky pre obyvateľov starších ako 70 rokov
* 1910
** v Pittsburghu v Pensylvánii vyšlo prvé číslo *[[Národné noviny (National News)|Národných novín (National News)]]*, amerického dvojtýždenníka vydávaného v slovenčine
** v Martine začal vychádzať ilustrovaný ženský časopis *[[Živena (časopis)|Živena]]*
* 1912 – bola zvrhnutá dynastia Čching a vyhlásená Čínska republika
* 1913
** prvá balkánska vojna: na mierových rokovaniach v Londýne medzi Osmanskou ríšou a štátmi Balkánskeho zväzu Osmani súhlasili s odstúpením svojich území západne od Drinopolu
** v Uhorsku zverejnili návrh nového volebného zákona, ktorý členil voličov podľa vzdelanostného a majetkového cenzu do štyroch kategórií
* 1915
** prvá svetová vojna: nemecká ponorka SM ''U-24'' potopila britskú bojovú loď HMS ''Formidable''
** prvá svetová vojna: pápež Benedikt XV. vo svojom novoročnom telegrame vyzval vlády vojnuvedúcich štátov na vzájomnú výmenu vojnových zajatcov, ktorí už pre zranenia nie sú schopní vojenskej služby; prvé takéto výmeny prebehli vo februári a marci
* 1916
** prvá svetová vojna: nemecká ponorka SM ''U-38'' potopila osobnú loď SS ''Persia'', pričom zahynulo 335 osôb
** podľa anglických novín *The Economist* sa cena štvrťfuntového chleba v Londýne zvýšila oproti cene pri vypuknutí vojny z päť a pol penny na deväť pencí
* 1918 – Charlie Chaplin otvoril vlastné filmové štúdio
* 1919 – česko-slovenské vojsko obsadilo Bratislavu, ktorú dovtedy ovládala maďarská armáda
* 1922 – Spoločnosť národov vydala obšírnu správu, v ktorej zhodnotila následky hladomoru vyčíňajúceho v sovietskom Rusku od roku 1921 (2. augusta 1921 predseda Rady ľudových komisárov Vladimir Iľjič Lenin požiadal zahraničie o pomoc); podľa správy postihol hladomor oblasti obývané 33 miliónmi ľudí, z ktorých bolo 19 miliónov priamo ohrozených, pričom domácej a medzinárodnej pomoci sa dostalo len k deviatim miliónom ľudí; vysoký komisár Spoločnosti národov Fridtjof Nansen v správe predloženej Medzinárodnému Červenému krížu o tri týždne neskôr označil katastrofálne dopravné podmienky za príčinu nízkej účinnosti zahraničnej pomoci
* 1921 – na Slovensku nadobudol účinnosť župný zákon (zákon č. 126/1920 Zb. z 29. februára 1920 o zriadení župných a okresných úradov v Československej republike), podľa ktorého sa pôvodných 16 žúp zredukovalo na šesť veľkožúp
* 1925 – v Mongolsku prebehla menová reforma, na základe ktorej sa novou národnou menou stal mongolský tugrik
* 1928
** National Broadcasting Company vo svojom novoročnom vysielaní, ktoré uvádzal moderátor Will Rogers, priamymi vstupmi prvýkrát prepojila všetkých 48 štátov Spojených štátov
** ľudácky denník *[[Slovák (noviny)|Slovák]]* uverejnil úvahu Vojtecha Tuku „V desiatom roku Martinskej deklarácie“, v ktorej tvrdil, že po 31. októbri 1928 nastane na Slovensku *vacuum iuris* („zákonoprázdny stav“) na základe údajnej tajnej klauzuly Martinskej deklarácie, ktorej existenciu však popreli viacerí politici; Tukovo tvrdenie o tom, že „od prevratu vynesené zákony a nariadenia dňom 31. októbra 1928 stratia podklad a stanú sa na Slovensku neplatnými [...] [z]o štátnych úradníkov stanú sa súkromné osoby bez vrchnostenskej moci [...] [v]ojenská prísaha premení sa na prázdne slová [...] [d]ane sa stanú ilegálnym drancovaním“ sa stalo podkladom na jeho obvinenie z trestného činu vlastizrady v júli 1929,
* 1930
** v Láhaure sa skončilo rokovanie Indického národného kongresu, na ktorom kongres podporil požiadavku Móhandása Karamčanda Gándhího na úplnú nezávislosť Indie od Spojeného kráľovstva, odmietol sa zúčastniť pripravovanej konferencii o Indii v Londýne a vyhlásil bojkot ústrednej a provinčným vládam, prijal rezolúciu, ktorou odmietol prevziať na seba finančné záväzky vzniknuté v dôsledku imperialistickej politiky Spojeného kráľovstva
** Svätá stolica zverejnila encykliku pápeža Piusa XI. o výchove mládeže (po prvýkrát nie po latinsky, ale po taliansky), v ktorej odsúdila politiku talianskej fašistickej vlády voči mládeži a zasadzovala sa o zachovanie výchovy ako výhradnej úlohy rodiny a cirkvi
* 1932 – v provincii Alberta v Kanade vznikol Prvý slovenský podporný spolok
* 1933 – v provincii Ontário v Kanade vznikol Národný slovenský vzájomný podporný spolok
* 1934
** sovietska tlačová agentúra TASS zverejnila druhý päťročný plán (19331937)
** bola otvorená americká federálna väznica na Alcatraze
* 1937 – čínsky generál Čang Süe-liang, ktorý dal 12. decembra 1936 zatknúť prezidenta Čankajšeka, bol v Nankingu odsúdený na štyri roky odňatia slobody
* 1938
** Čankajšek odovzdal funkciu predsedu čínskej centrálnej vlády dovtedajšiemu ministrovi financií Siang-si Kungovi, ponechal si však funkciu najvyššieho veliteľa armády
** podľa nariadenia britskej vlády všetky školopovinné deti museli so sebou nosiť plynové masky
** slovenské autonomistické hnutie: Hlinkova slovenská ľudová strana prostredníctvom svojich novín *[[Slovák (noviny)|Slovák]]* spustila intenzívnu kampaň za dosiahnutie autonómie Slovenska
* 1939
** taliansky atómový fyzik Enrico Fermi emigroval do New Yorku
** v Spojených štátoch bola založená spoločnosť Hewlett-Packard
* 1940 – britský kráľ Juraj VI. vyhlásil mobilizáciu mužov vo veku od 18 do 27 rokov
* 1941 – Slovenský rozhlas odvysielal prvotinu Petra Karvaša *Strýko z Ameriky*
* 1942
** vo Washingtone podpísali zástupcovia 26 štátov Deklaráciu Spojených národov, čo bolo prvým krokom k utvoreniu Organizácie Spojených národov
** v New Yorku otvorili výstavu diel holandského maliara Pieta Mondriana
* 1944
** maršal Erwin Rommel prevzal velenie skupiny armád B vo Francúzsku
** v Alžíri sa začali tri dni trvajúce rokovania československého prezidenta Edvarda Beneša s generálom Charlesom de Gaullom, ktorý mu potvrdil, že Francúzsky národný výbor pokladá Mníchovskú dohodu za nulitnú
* 1945 – Poľský výbor národného oslobodenia sa na príkaz Kremľa pretvoril na dočasnú vlády oslobodeného Poľska, ktorú vzápätí, 4. januára, diplomaticky uznal Sovietsky zväz a 30. januára aj Dočasné štátne zriadenie československé
* 1946
** cisár Hirohito sa v rozhlasovom prejave k národu zriekol božského postavenia, čím prelomil stáročnú japonskú tradíciu
** v Maďarsku boli znárodnené bane a elektrárne
* 1955 – v USA nahrávacia spoločnosť RCA Victor oznámila tzv. „Operáciu TNT“. Išlo o významné zníženie cien platní. Na začiatku rokenrolovej éry singel v Amerike zlacnel z 1 doláru a 16 centov na 89 centov. LP platňa už nestála 5 dolárov a 95 centov, ale len 3 doláre a 98 centov. Ostatné nahrávacie spoločnosti toto zníženie cien bezprostredne nasledovali
* 1956 – Sudán vyhlásil nezávislosť od Spojeného kráľovstva a Egypta
* 1958 – do platnosti vstúpili zmluvy z Ríma o založení Európskeho hospodárskeho spoločenstva a Európskeho spoločenstva pre atómovú energiu
* 1959 – kubánska revolúcia: jednotky Fidela Castra zvrhli Fulgencia Batistu, diktátora Kuby
* 1960 – Kamerun vyhlásil nezávislosť od Francúzska a Spojeného kráľovstva
* 1964 – televízia BBC uviedla prvú *[[Top Of The Pops]]* show
* 1969 – na Bratislavskom hrade bola vyhlásená Slovenská socialistická republika, Československá socialistická republika bola "prebudovaná" na federatívny štát
* 1973 – Európske hospodárske spoločenstvo bolo rozšírené o Dánsko, Írsko a Spojené kráľovstvo
* 1975 – obce Borský Mikuláš a Borský Peter sa spojili
* 1977 – v ČSSR bolo vydané vyhlásenie Charty 77, neformálnej občianskej iniciatívy, kritizujúce nedodržiavanie ľudských a občianskych práv štátnou mocou
* 1980 – Cliff Richard, anglický spevák, ktorý svoju kariéru začal so skupinou The Shadows, bol ocenený Radom britského impéria
* 1981 – Európske hospodárske spoločenstvo bolo rozšírené o Grécko
* 1982 – v Štokholme naposledy verejne vystúpili členovia švédskej skupiny ABBA
* 1984 – Brunej vyhlásil nezávislosť od Spojeného kráľovstva
* 1985 – videoklipom Marvina Gaya "*[[The Star-Spangled Banner|The Star Spangled Banner]]"* odštartovala svoje vysielanie hudobná televízna stanica VH1
* 1986 – Európske hospodárske spoločenstvo bolo rozšírené o Portugalsko a Španielsko
* 1990 – prezident ČSSR Václav Havel rozhodol o udelení amnestie, ktorá z asi 30-tisíc odsúdených a väznených prepustila na slobodu 23 260 osôb
* 1993 – Česká a Slovenská Federatívna Republika sa rozdelila na samostatnú Slovenskú republiku a samostatnú Českú republiku, ešte v ten deň ich uznali Brazília, Bulharsko, Burkina, Albánsko, Alžírsko a Angola
* 1994 – vznikol Európsky hospodársky priestor
* 1994 – NAFTA nadobudla účinnosť
* 1995 – Európska únia bola rozšírená o Fínsko, Rakúsko a Švédsko
* 1995 – bola založená Svetová obchodná organizácia
* 1995 – Fínsko vstúpilo do ESA
* 1997 – Kofi Annan sa stal generálnym tajomníkom OSN
* 1999 – európska menová jednotka ECU bola nahradená eurom
* 2000 – ruským prezidentom sa stal Vladimir Vladimirovič Putin
* 2002 – v Európskej únii boli zavedené eurobankovky a euromince
* 2006 – v Bratislave začal činnosť protrhový think tank (občianske združenie) INESS – Inštitút ekonomických a spoločenských analýz
* 2007 – Európska únia bola rozšírená o Rumunsko a Bulharsko  
* 2007 – v Slovinsku bolo zavedené euro 
* 2007 – Boeing 737 spoločnosti Adam Air sa rozpadol vo vzduchu a zrútil do Makasarského prielivu v Indonézii, zahynulo všetkých 96 cestujúcich a 6 členov posádky
* 2008 – na Malte a na Cypre bolo zavedené euro 
* 2009 – Slovensko vstúpilo do eurozóny, čím sa euro stalo jeho jedinou oficiálnou menou
* 2011 – v Estónsku bolo zavedené euro 
* 2014 – v Lotyšsku bolo zavedené euro
* 2015 – v Litve bolo zavedené euro
* 2019 – sonda New Horizons preletela okolo objektu 486958 Arrokoth v Kuiperovom páse, najvzdialenejšieho ľudstvom zblízka skúmaného astronomického objektu
* 2026 – v Bulharsku sa stalo platidlom euro, bulharský lev ukončil platnosť a Bulharská národná banka sa stala súčasťou Európskej centrálnej banky
* 2026 – Zohran Mamdani zložil prísahu ako prvý moslim a najmladší starosta mesta New York

## Narodenia
[thumb|upright|[Ulrich Zwingli (* 1484)]]
[thumb|upright|[Pierre de Coubertin (* 1863)]]
[thumb|upright|[Ján Čarnogurský (* 1944)]]
[thumb|upright|[Davor Šuker (* 1968)]]

* 1431 – Alexander VI., 214. pápež († 1503)
* 1484 – Ulrich Zwingli, švajčiarsky predstaviteľ reformácie († 1531)
* 1557 – Štefan Bočkaj, sedmohradský magnát († 1606)
* 1697 – Antonio Galli da Bibbiena, taliansky neskorobarokový maliar a architekt († 1774)
* 1780 – Ján Seberini, slovenský evanjelický kňaz († 1857)
* 1788 – Étienne Cabet, francúzsky filozof († 1856)
* 1794 – Gašpar Fejérpataky-Belopotocký, slovenský kníhkupec a ochotnícky divadelník († 1874)
* 1823 – Sándor Petőfi, maďarský básnik († 1849)
* 1830 – Janko Čajak, slovenský básnik († 1867)
* 1854 – James George Frazer, škótsky antropológ a etnológ († 1941)
* 1863 – Pierre de Coubertin, francúzsky historik a pedagóg, zakladateľ novodobých Olympijských hier († 1937)
* 1879 – Edward Morgan Forster, anglický románopisec († 1970)
* 1880 – Elmer McCurdy, americký bankový a vlakový lupič († 1911)
* 1887 – Wilhelm Canaris, nemecký admirál († 1945)
* 1888 – Eduard Bass, český spisovateľ a novinár († 1946)
* 1894 – Šatendranáth Bose, indický fyzik († 1974)
* 1895 – John Edgar Hoover, riaditeľ FBI († 1972)
* 1896 – Ivan Párkányi, rusínsky politik († 1996)
* 1909 – Stepan Andrijovyč Bandera, ukrajinský politik († 1959)
* 1912 – Kim Philby, anglický dvojitý agent († 1988)
* 1915 – Jan Opletal, český študent zabitý pri protinacistickej demonštrácii († 1939)
* 1917 – Ján Brezina, slovenský básnik a literárny vedec († 1997)
* 1919 – Jerome David Salinger, americký spisovateľ († 2010)
* 1924 – Arthur Danto, americký filozof a estetik († 2013)
* 1924 – Vladimír Durdík starší, slovenský herec († 1978)
* 1924 – Jacques Le Goff, francúzsky historik († 2014)
* 1925 – Otto Krajňák, slovenský zjazdový lyžiar, reprezentant ČSR († 2021)
* 1926 – Hilda Múdra, slovenská trénerka krasokorčuľovania († 2021)
* 1926 – Teodor Münz, slovenský filozof († 2022)
* 1927 – Maurice Béjart, francúzsky choreograf († 2007)
* 1927 – Vernon Smith, americký ekonóm a profesor, nositeľ Nobelovej ceny
* 1928 – Laurus, biskup Ruskej pravoslávnej cirkvi v zahraničí, metropolita Východnej Ameriky a New Yorku († 2008)
* 1929 – Robert J. Büchler, slovensko-izraelský historik a mierový aktivista († 2009)
* 1929 – Zbigniew Nienacki, poľský spisovateľ († 1994)
* 1932 – Titus Kolník, slovenský archeológ († 2017)
* 1936 – Ivan Balaďa, slovenský filmový a televízny režisér a scenárista († 2014)
* 1936 – Ján Stacho, slovenský básnik († 1995)
* 1937 – Pavel Cmorej, slovenský filozof
* 1939 – Peter Blaho, slovenský právnik a vysokoškolský pedagóg († 2018)
* 1939 – Michèle Mercierová, francúzska herečka
* 1942 – Gennadij Vasilievič Sarafanov, ruský kozmonaut († 2005)
* 1944 – Ján Čarnogurský, slovenský politik
* 1945 – Jacky Ickx, belgický automobilový pretekár
* 1946 – Roberto Rivelino, brazílsky futbalista
* 1947 – Jela Špitková, slovenská a rakúska husľová sólistka
* 1947 – Vladimir Georgijevič Titov, ruský kozmonaut
* 1951 – Peter Kresánek, slovenský historik umenia, pamiatkar a bývalý politik, v rokoch 1990 – 1998 primátor Bratislavy
* 1955 – Ivan Šimko, slovenský politik
* 1956 – Sergej Vasilievič Avdejev, ruský kozmonaut
* 1956 – Miloslav Turzák, slovenský maliar
* 1957 – Július Brocka, slovenský politik
* 1959 – Abdul Ahad Mohmand, afganský kozmonaut
* 1963 – Milan Luhový, slovenský futbalista
* 1968 – Davor Šuker, chorvátsky futbalista
* 1969 – Morris Chestnut, americký herec
* 1972 – Catherine McCormacková, anglická herečka
* 1977 – Leoš Friedl, český tenista
* 1979 – James McAvoy, škótsky herec
* 1981 – Kristián Kováč, slovenský hokejista
* 1982 – David Nalbandian, argentínsky tenista
* 1983 – Daniel Jarque, španielsky futbalista († 2009)
* 1985 – Lopez Lomong, americký atlét
* 1986 – Pablo Cuevas, uruguajský tenista
* 1993 – Jon Flanagan, anglický futbalista
* 2001 – Zuzana Kraváriková, slovenská herečka

## Úmrtia
[thumb|upright|[Ľudovít XII. († 1594)]]
[thumb|upright|[Heinrich Rudolf Hertz († 1894)]]

* 379 – svätý Bazil Veľký, grécky biskup, významný predstaviteľ raného kresťanstva (* 330)
* 898 – Odo I., západofranský kráľ (* 860)
* 1515 – Ľudovít XII., francúzsky kráľ (* 1462)
* 1748 – Johann Bernoulli, švajčiarsky matematik a lekár (* 1667)
* 1781 – Johann Christian Bach, nemecký hudobný skladateľ (* 1735)
* 1784 – Andrej Jaslinský, slovenský rímskokatolícky kňaz, fyzik a filozof (* 1715)
* 1796 – Alexandre-Théophile Vandermonde, francúzsky matematik a chemik (* 1735)
* 1817 – Martin Heinrich Klaproth, nemecký chemik (* 1743)
* 1894 – Heinrich Rudolf Hertz, nemecký fyzik (* 1857)
* 1922 – Miloš Čech, starokatolícky kňaz, administrátor biskupstva, spisovateľ a publicista (* 1855)
* 1942 – Jaroslav Ježek, český skladateľ (* 1906)
* 1972 – Maurice Chevalier, francúzsky herec a spevák (* 1888)
* 1995 – Eugene Paul Wigner, maďarsko-americký fyzik, nositeľ Nobelovej ceny za fyziku (* 1902)
* 1997 – Jaromír Bázlik, slovenský právnik a kultúrny pracovník (* 1909)
* 2001 – Alexandra Adlerová, americká psychiatrička (* 1901)
* 2001 – Emil Jozef Horváth, slovenský herec (* 1923)
* 2003 – Elena Lacková, slovenská spisovateľka (* 1921)
* 2007 – Miloš Kováč, slovenský športový komentátor (* 1970)
* 2007 – Tillie Olsenová, americká spisovateľka (* 1912)
* 2009 – Johannes Mario Simmel, rakúsky spisovateľ (* 1924)
* 2010 – Lhasa de Sela, kanadsko-americká speváčka (* 1972)
* 2012 – Kiro Gligorov, macedónsky právnik a politik, prvý macedónsky prezident (* 1917)
* 2013 – Patti Page, americká speváčka (* 1927)
* 2013 – Jozef Zachar, slovenský režisér (* 1920)
* 2014 – Herman Pieter de Boer, holandský spisovateľ, textár a novinár (* 1928)
* 2015 – Drahoslav Machala, slovenský spisovateľ, novinár a publicista (* 1947)
* 2016 – Vilmos Zsigmond, maďarsko-americký kameraman (* 1930)
* 2024 – Niklaus Wirth, švajčiarsky informatik, tvorca programovacích jazykov Euler, Pascal, Modula a ďalších (* 1934)
* 2025 – David Lodge, britský prozaik, dramatik, satirik a literárny kritik (* 1935)
* 2025 – Igor Poznič, slovinský profesionálny futbalista (* 1967)

## Referencie


01
Kategória:Štátne sviatky na Slovensku
~0101